***Deep Purple in Rock*** (poznat i kao ***In Rock***), četvrti je studijski album britanskog hard rock sastava Deep Purple, kojeg u Americi 1970. godine objavljuje diskografska kuća 'Warner Bros.', a u Velikoj Britaniji 'Harvest Records'. Ovo je prvi studijski materijal snimljen od postave **MK II** (koja je djelovala u razdoblju od 1969.-1973. godine). Album je također bio njihov veliki proboj na Europsko tržište, kada se na britanskoj Top ljestvici našao na #4 i ostao u samome vrhu nekoliko mjeseci.

Iako se ovo službeno vodi kao prvi studijski album u postavi MK II, oni su već prije surađivali na raznim koncertima.

Promjene u glazbenom stilu
--------------------------

Deep Purple je ranije radio u rasponu od psihodeličnog do hard rocka, vođen orkestralnim skladbama i *coverima* od Beatlesa do Neila Diamonda, ali sve te snimljene skladbe označavaju svu petoricu članova sastava. "Speed King" i "Flight of the Rat" su hard rock skladbe i deset minutna epika "Child in Time", koja je najpoznatija skladba sa ovog albuma i postala je standardna izvedba na njihovim koncertima sve do danas.

Premda su skladbe "Into the Fire" i "Speed King" također sastavni dio albuma, jedino se "Child in Time" dvije godine kasnije našla na uživo albumu *Made in Japan* (iako je "Speed King" bila njihova uobičajena skladba koja je pozivala na bis, a kasnije je predstavljena na proširenom CD izdanju, kao i "Black Night" koja je uključena u reuzdanju ovog albuma).

Na naslovnici albuma nalazi se slika koja prikazuje lica članova sastava isklesana u kamenoj stijeni, što je bilo inspirirano planinom Mount Rushmore.

2000. godine, časopis 'Q', stavlja album na #78 popisa '100 najboljih britanskih albuma ikad'.

Jon Lord koristi 'Leslie' zvučnike, i 'Marshall' pojačalo sa svojim 'Hammond' orguljama, pa se zvuk glazbala mnogo razlikuje kroz skladbe (Primjer su: "Living Wreck" - 'Leslie' zvučnici, "Hard Lovin' Man" - 'Marshall' pojačalo). Ritchie Blackmore koristili 'Gibson' gitaru u skladbi "Child in Time", a ne njegov uobičajeni 'Fender Stratocaster'. Ovaj album i *Machine Head* su dva najdraža Blackmoreova albuma.

U nekim zemljama, uključujući i Meksiko, skladba "Black Night" također je objavljena kao singl. Na SAD izdanju, odrezan je uvod i skladbu "Speed King", koji traje oko jedne minute. Ostaje na albumu uređene po standardima 'Warner Brosa.' za američko tržište ali se ipak pojavljuje u originalnoj verziji u paketu povodom 25. obljetnice od osnivanja sastava. Skladba "Speed King" nije *cover* verzija, međutim većina teksta je preuzeta iz popularnih starih uspješnica, uključujući i "Good Golly Miss Molly", "Tutti Frutti" i "The Battle of New Orleans".

Popis pjesama
-------------

Sve pjesme napisali su Ritchie Blackmore, Ian Gillan, Roger Glover, Jon Lord i Ian Paice.

1. "Speed King" – 5:49
2. "Bloodsucker" – 4:10
3. "Child in Time" – 10:14
4. "Flight of the Rat" – 7:51
5. "Into the Fire" – 3:28
6. "Living Wreck" – 4:27
7. "Hard Lovin' Man" – 7:11

##### 25th anniversary bonus tracks

1. "Black Night" (originalna singl verzija) – 3:27
2. "Studio Chat (1)" – 0:28
3. "Speed King" (pianino verzija) – 4:14
4. "Studio Chat (2)" – 0:25
5. "Cry Free" (Roger Glover remiks) – 3:20
6. "Studio Chat (3)" – 0:05
7. "Jam Stew" (Neobjavljeni instrumental) – 2:30
8. "Studio Chat (4)" – 0:40
9. "Flight of the Rat" (Roger Glover remiks) – 7:53
10. "Studio Chat (5)" – 0:31
11. "Speed King" (Roger Glover remiks) – 5:52
12. "Studio Chat (6)" – 0:23
13. "Black Night" (Neobrađeni Roger Glover remiks) – 4:47

Top ljestvica
-------------

| Godina | Ljestvica | Pozicija |
| --- | --- | --- |
| 1971. | Australija - 'Kent Music Report' ljestvica albuma | #1 |

Izvođači
--------

* Ritchie Blackmore - gitara
* Ian Gillan - vokal
* Roger Glover - bas-gitara
* Jon Lord - klavijature
* Ian Paice - bubnjevi

### Projekcija

* Andy Knight - IBC Studios (skladbe 1, 3, 5 i 6)
* Martin Birch - De Lane Lea (skladbe 4 i 7)
* Phil McDonald - Abbey Road Studios (skladba 2)

* Peter Mew - Remastering originalnog albuma
* Roger Glover - miks ekstra skladbi
* Tom Bender i Jason Butera - Dodatni studijski rad

Vanjske poveznice
-----------------

* Discogs.com - Deep Purple - In Rock